РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 29
от заседанието на Комисия ”Международна дейност” на ВСС,
проведено на 22.07.2013 г.

Днес, 22.07.2013 г. (понеделник) от 14.30 часа, в зала 512 на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова 
				 	Мария Кузманова 
                			Милка Итова 
				Михаил Кожарев 

На заседанието присъстваха експертните сътрудници към комисията: Христина Тодорова – директор на дирекция „Международна дейност” и Александра Бръзицова - младши експерт-европейски въпроси в дирекция „Международна дейност”. 

1. ОТНОСНО: Доклад от Светослав Данчев – системен администратор в Апелативен съд гр. Велико Търново относно участие в Седмата среща на подгрупата от експерти за Европейския портал за правосъдие с цел обсъждане на Европейския идентификатор за съдебна практика (European Case Law Identifier (ECLI)), проведена в периода 5-6 юни в гр. Брюксел, Белгия.		

КОМИСИЯ „МЕЖДУНАРОДНА ДЕЙНОСТ”
Р Е Ш И:          

1.1. Приема за сведение доклада от Светослав Данчев - системен администратор в Апелативен съд - гр. Велико Търново, за участие в Седмата среща на подгрупата от експерти за Европейския портал за правосъдие с цел обсъждане на Европейския идентификатор за съдебна практика (European Case Law Identifier (ECLI)), проведена в 05 - 06 юни 2013 г. в гр. Брюксел, Белгия.
1.2. Изпраща доклада от г-н Светослав Данчев - системен администратор в Апелативен съд - гр. Велико Търново, за участие в Седмата среща на подгрупата от експерти за Европейския портал за правосъдие с цел обсъждане на Европейския идентификатор за съдебна практика (European Case Law Identifier (ECLI)), на комисия „Професионална квалификация, информационни технологии и статистика” по компетентност.
1.3. Докладът да се предостави за запознаване на членовете на Висшия съдебен съвет на заседанието през м. септември 2013 г.
1.4. Докладът да се публикува на Интернет-страницата на Висшия съдебен съвет /Раздел Решения на постоянните комисии/комисия „Международна дейност”/.

2. ОТНОСНО: Проект на протокол от Общото събрание на ЕМСС, проведено в София – 5-7 юни 2013 г., както и информация за предстояща конференция в Брюксел, 21-22 ноември 2013 г. на тема „Ролята на правосъдието в ЕС”, организирана от Европейската комисия. 

КОМИСИЯ „МЕЖДУНАРОДНА ДЕЙНОСТ”
Р Е Ш И:

2.1. Приема за сведение проекта на протокол от Общото събрание на ЕМСС, проведено в София – 5-7 юни 2013 г.
2.2. Възлага на дирекция „Международна дейност” да изпрати запитване до ЕМСС за допълнителна информация и програма за предстоящата конференция.

3. ОТНОСНО: Запитване до Европейската мрежа на съдебните съвети относно системите за електронно призоваване  и използването на качествени показатели при оценка на натовареността в съдебната система, както на индивидуално, така и на институционално ниво, изготвено от екипа за управление на проекта по НФМ.

КОМИСИЯ „МЕЖДУНАРОДНА ДЕЙНОСТ”
Р Е Ш И:

3.1. Приема за сведение запитването до Европейската мрежа на съдебните съвети относно системите за електронно призоваване  и използването на качествени показатели при оценка на натовареността в съдебната система, както на индивидуално, така и на институционално ниво.

 4. ОТНОСНО: Извлечение от заседанието на комисия „Бюджет и финанси” относно командироване на Светослав Стойнов – прокурор в РП-Варна за участие в дългосрочен стаж в Евроджъст по Обменна програма 2013 на Европейската мрежа за съдебно обучение, който ще се проведе от 1 октомври до 20 декември 2013 г.

Комисия „Международна дейност” предлага на Висшия съдебен съвет вземе следното решение:
										ПРОЕКТ:

ВИСШИЯТ СЪДЕБЕН СЪВЕТ
Р  Е  Ш  И :

1. КОМАНДИРОВА Светослав Стойнов – прокурор в Районна прокуратура – Варна за участие в дългосрочен стаж в Евроджъст по Обменна програма 2013 на Европейската мрежа за съдебно обучение, за периода 30 септември 2013 г.- 21 декември 2013 г.:
2. РАЗХОДИТЕ за пътни, нощувки и дневни са за сметка на Европейската мрежа за съдебно обучение.
3. РАЗХОДИТЕ за заплащането на таксата от 250 евро на седмица за целия период на стажа или общо 3000 евро са за сметка на командированото лице, като ще му бъдат възстановени от Европейската мрежа за съдебно обучение през 2014 г.
	4. РАЗХОДИТЕ за медицинска застраховка са за сметка на Висшия съдебен съвет.

4.1. относно: Извлечение от заседанието на комисия „Бюджет и финанси” относно командироване на Дарина Рачева-Генадиева – съдия в Административен съд гр. Варна за участие в дългосрочен стаж в Съда на Европейския съюз по линия на Европейската мрежа за съдебно обучение, който ще се проведе от 02.09.2.13 г. до 20.12.2013 г. и от 06.01.2014 г. до 28.02.2014 г.

Комисия „Международна дейност” предлага на Висшия съдебен съвет да вземе следното решение:
										ПРОЕКТ:
ВИСШИЯТ СЪДЕБЕН СЪВЕТ
Р Е Ш И :

1. КОМАНДИРОВА Дарина Рачева – Генадиева – съдия в Административен съд- гр. Варна за участие в дългосрочен стаж в Съда на Европейския съюз по линия на Европейската мрежа за съдебно обучение, за периода 02.09.2013 г. - 21.12.2013 г. и съответно 05.01.2014 г. – 01.03.2014. г. в гр. Люксембург, Великото Херцогство Люксембург
2. РАЗХОДИТЕ за пътни, нощувки и дневни са за сметка на Европейската мрежа за съдебно обучение.
3. РАЗХОДИТЕ за заплащането на таксата от 250 евро на седмица за целия период на стажа или общо 3000 евро са за сметка на командированото лице, като разходите ще й бъдат възстановени от Европейската мрежа за съдебно обучение през 2014 г.
4. РАЗХОДИТЕ за медицинска застраховка са за сметка на Висшия съдебен съвет.

5. ОТНОСНО: Писмо от председателя на Районен съд гр. Бургас относно включване на съда в проект „Студентски практики” – BG051РО001-3.3.07-0002, финансиран по Оперативна програма „Развитие на човешките ресурси 2007-2013 г.”

КОМИСИЯ „МЕЖДУНАРОДНА ДЕЙНОСТ”
Р Е Ш И:

5.1. Приема за сведение информацията от председателя на Районен съд гр. Бургас относно включване на съда в проект „Студентски практики” – BG051РО001-3.3.07-0002, финансиран по Оперативна програма „Развитие на човешките ресурси 2007-2013 г.”
5.2. Изразява положително отношение към подобни инициативи, като счита, че в случая не е необходимо съгласието на Висшия съдебен съвет. Разрешение от ВСС се изисква само когато органите на съдебната власт смятат да кандидатстват като изпълнители или бенефициенти по проект, съгласно решение на ВСС по протокол № 53/17.12.2009 г.
5.3. Да се изготви отговор до Районен съд гр. Бургас.

6. ОТНОСНО: Заявление от председателя на Административен съд гр. Бургас за даване на съгласие за участие на съда в Проект „Студентски практики”, финансиран от ОП „Развитие на човешките ресурси”, съфинансиран от Европейския социален фонд  и за сключване на договор за партньорство с Бургаски свободен университет за провеждане на практическо обучение на студенти специалност „Право” и специалност „Публична администрация”.

КОМИСИЯ „МЕЖДУНАРОДНА ДЕЙНОСТ”
Р Е Ш И:

6.1. Приема за сведение заявлението от председателя на Административен съд гр. Бургас за даване на съгласие за участие на съда в Проект „Студентски практики”, финансиран от ОП „Развитие на човешките ресурси”, съфинансиран от Европейския социален фонд  и за сключване на договор за партньорство с Бургаски свободен университет за провеждане на практическо обучение на студенти специалност „Право” и специалност „Публична администрация”.
6.2. Изразява положително отношение към подобни инициативи, като счита, че в случая не е необходимо съгласието на Висшия съдебен съвет. Разрешение от ВСС се изисква само когато органите на съдебната власт смятат да кандидатстват като изпълнители или бенефициенти по проект, съгласно решение на ВСС по протокол № 53/17.12.2009 г.
6.3. Да се изготви отговор до Административен съд гр. Бургас.
	7. ОТНОСНО: Постъпили кандидатури от Искър Искъров – съдия в РС-Бургас и Светослав Стойнов – и.д. прокурор в РП-Варна за вакантни позиции в ГД на Европейската служба за борба с измамите към Европейската комисия.

КОМИСИЯ „МЕЖДУНАРОДНА ДЕЙНОСТ”
Р Е Ш И:

7.1. ОДОБРЯВА кандидатурите на Искър Искъров – съдия в РС-Бургас и Светослав Стойнов – и.д. прокурор в РП-Варна за участие в подбора на командировани национални експерти за вакантни позиции в Европейската служба за борба с измамите OLAF към Европейската комисия.

8. ОТНОСНО: Писмо от Министерство на външните работи във връзка с обявяване на поредните вакантни позиции за командировани национални експерти в ГД на Европейската комисия. 

КОМИСИЯ „МЕЖДУНАРОДНА ДЕЙНОСТ”
Р Е Ш И:

	8.1. Възлага на дирекция „Международна дейност” да изготви обявата за вакантни позиции за командировани национални експерти в ГД на ЕК, съгласно решение на ВСС по протокол № 21/30.05.2013 г., която да бъде публикувана на интернет-страницата на ВСС.

ПРЕДСЕДАТЕЛ 
НА КОМИСИЯТА:
					     	 СОНЯ НАЙДЕНОВА
Експертен сътрудник:
Директор на дирекция
„Международна дейност”
Хр. Тодорова

Технически сътрудник:
М. Георгиева